1. pielikums

13.08.2021. rīkojumam Nr. 1-3.1/33

**Jauno klientu ēku pieslēgšanas kārtība Ventspils centralizētajai siltumapgādes sistēmai**

1. Vispārējie nosacījumi.

Jauno klientu ēku pieslēgšanas kārtība Ventspils centralizētajai siltumapgādes sistēmai attiecas tikai uz individuālajiem pieslēgumiem (individuālais pieslēgums ir tāds pieslēgums pie kā vairs netiek pieslēgts cits klients)

1. Lai potenciālais klients (turpmāk - Klients) varētu pieslēgt savu īpašumu pie Ventspils pilsētas centralizētās siltumapgādes sistēmas, Klients iesniedz pašvaldības SIA „Ventspils siltums” (turpmāk - Piegādātājs) iesniegumu (pieejams šeit:\_\_\_\_\_\_\_\_), pievienojot šādus dokumentus:
* īpašuma tiesību apliecinošu dokumentu kopiju (vairāku īpašnieku gadījumā uz iesnieguma nepieciešams īpašnieku vai to pilnvaroto personu saskaņojums par pieslēguma izbūvi);
* zemes gabala plāna kopiju ar pieslēdzamo objektu un atzīmētu siltummezgla iespējamo atrašanas vietu;
* ēkas inventarizācijas lietas 1.stāva plāna kopiju ar atzīmēto siltummezgla iespējamo atrašanas vietu;
* informācija par pieslēdzamā objekta paredzamo siltuma jaudu apkurei, karstajam ūdenim un ēkas tehniskajiem parametriem (ēkas izmēriem).
1. Piegādātājs pēc 2. punktā norādītā iesnieguma saņemšanas:
	1. sagatavo iespējamo trasējuma variantu un, balstoties uz siltumtrases būvniecības vidējām izmaksām, aprēķina aptuvenās siltumtrases ierīkošanas izmaksas Klienta norādītajam objektam.
	2. aprēķina prognozēto objekta siltumenerģijas patēriņu gadā (MWh/gadā).
	3. aprēķina Piegādātāja finansējuma summu siltumtrases būvniecībā, pēc šādas formulas:

**VS finansējums (EUR) = objekta patēriņš gadā (MWh/gadā) x *517,01*\*- siltumtrases garums (m) x 15,73\***

\*skaitliskie koeficienti reizi gadā tiek pārrēķināti atbilstoši tai brīdī spēkā esošajam tarifam un siltumenerģijas ražošanas un piegādes izmaksām

1. Ja būvniecības izmaksas ir lielākas par Piegādātāja finansējumu, izmaksu starpību sedz Klients.
2. Ja Klients piekrīt iepriekš minētiem nosacījumiem, tad Piegādātāja tehniskās daļas speciālisti sagatavo tehniskos noteikumus, un Klients noslēdz vienošanos ar Piegādātāju par būvprojekta izstrādes organizēšanu, pieslēguma ierīkošanas finansēšanas kārtību un pieslēguma ierīkošanas gaitu.Vienošanās paraugs pieejams šeit \_\_\_\_\_\_\_\_.
3. Pēc tehnisko noteikumu saņemšanas Klients griežas pie sertificēta siltumtrases projektētāja, kas veiks siltumtrases būvniecības ieceres dokumentācijas izstrādi un saskaņošanu. Dokumentācijā jābūt ietvertai arī materiālu specifikācijai un detalizētai materiālu un būvdarbu tāmei. Būvprojekta dokumentācijas izstrādi apmaksā Klients.
4. Pēc būvniecības ieceres dokumentācijas saņemšanas, mēneša laikā Piegādātājs izsludina iepirkumu siltumtrases būvniecībai. Balstoties uz iepirkuma rezultātu un faktiskajām būvniecības izmaksām, tiek noslēgts pieslēguma līgums starp Klientu un Piegādātāju, kurā atrunā:
	1. Klienta un Piegādātāja finansējuma daļas;
	2. Pieslēguma līgums ir spēkā līdz brīdim, kad Klienta kopējais patērētais siltumenerģijas daudzums sasniedz \_\_\_\_\_\_\_ MWh, kas tiek noteikts sekojoši:

objekta patēriņš gadā (MWh/gadā)x13 gadi.

* 1. Pieslēguma līgums var tikt pārtraukts, ja divus gadus pēc kārtas Klienta siltumenerģijas gada patēriņš ir mazāks par 50% no finansējuma aprēķinos pieņemto objekta patēriņu gadā (MWh/gadā). Pārtraucot pieslēguma līgumu Klientam jāatlīdzina Piegādātājam piešķirtais finansējums siltumtrases izbūvei, kas tiek noteikts sekojoši:

**Atlīdzināmā summa (EUR) = VS finansējums (EUR) x ((objekta patēriņš gadā (MWh/gadā)x13 gadi) - objekta faktiskais patēriņš (MWh)) / (objekta patēriņš gadā (MWh/gadā)x13 gadi)**

1. Pēc pieslēguma līguma noslēgšanas un pieslēguma maksas daļas, kas jāmaksā Klientam, saņemšanas, Piegādātājs pieslēguma ierīkošanai noslēdz līgumu ar būvkomersantu par būvdarbu izpildi.

Tehniskais direktors E.Bonfelds

Finanšu direktors E.Vītols